 נייר פירמה של החברה
הצהרת מנהלים- הליך הגשת בקשה וטיפולה במסגרת מסלול מהיר להארכת Runway 
                      
שם החברה


יום                        חודש                        שנה                        .

לכבוד:
הרשות הלאומית לחדשנות טכנולוגית  (להלן: "רשות החדשנות")

בהתאם למסמכי בקשת התמיכה אשר הגישה חברת __________ (להלן: "החברה") למסלול המענקים המהיר במסגרת מסלול הטבה מס' 1- קרן המו"פ, 

הרינו להצהיר –

1. ידוע לנו כי האחריות לנכונות המידע והנתונים המפורטים בבקשה וכן כל מסמך או אסמכתא שצורפו לה, וכן שלמות המידע המפורט בבקשה, חלה עלינו.

2. ידוע לנו כי רשות החדשנות רשאית לבדוק את המידע שנמסר במסגרת בקשה זו, שלמותו ונכונותו, ובכלל זה לדרוש מסמכים, אסמכתאות או כל מידע אחר הנדרש לצורך אימותו. בהתאם לכך, ככל שהחברה תידרש לכך, היא תמציא לרשות החדשנות, בתוך המועד שייקבע, כל מסמך, אסמכתה או מידע נוסף הנדרשים לצורך אימות המידע שנמסר. אנו מצהירים כי המסמכים והאסמכתאות שעליהם מבוסס המידע שנמסר במסגרת הגשת בקשה זו נמצאים ברשות החברה, או שניתן להפיקם ולהציגם לפי דרישת רשות החדשנות.

3. לא התרחשו אירועים לאחר תאריך החתך של מאזן הבוחן, אשר הוגש במסגרת בקשה זו, בהתאם להגדרה החשבונאית בתקן  IAS 10"אירועים לאחר תקופת הדיווח", שיש בהם כדי להשפיע על המידע הכלול בבקשה זו. בנוסף, לא קיימות תביעות משפטיות נגד החברה או מטעמה כלפי צדדים שלישיים, וככל שקיימות תביעות כאמור, ניתן בגינן גילוי מלא במסגרת הבקשה. כמו כן, לא קיימות ערבויות שניתנו על ידי החברה או לטובתה; וככל שקיימות, ניתן גם להן גילוי מלא בבקשה.

4. מסרנו לידכם את כלל המסמכים והאסמכתאות ואת כל המידע השלם והעדכני, על חשבונות הבנק של החברה ותאגידים קשורים שצוינו בבקשה זו וכן חשבונות החברה ותאגידים קשורים שצוינו בבקשה זו במוסדות פיננסיים אחרים, והיתרות בהם, ובכלל זה, אישורי יתרות ודפי בנק, רשימת החשבונות לפי מוסד פיננסי, יתרות מזומנים בשקלים ובמטבע חוץ, הלוואות, יתרות חובה (אשראי), פיקדונות וכו'. בנוסף, מסרנו לידכם את כלל המסמכים והמידע, באשר לגילוי מדויק ועדכני של מסגרות האשראי הבלתי מנוצלות של החברה ותאגידים קשורים שצוינו בבקשה זו ובכלל זה, הסכמים עם ספקי אשראי ומוסדות פיננסיים. מובהר, כי מסגרות אשראי שלא ניתן למשוך בפועל אינן כלולות בחישוב המשאבים הזמינים.
5. מסרנו לידכם מאזני בוחן ודו"חות כספיים או דו"חות ניהוליים עדכניים לתאריכים שביקשתם ובהם מוצג מידע שלם, מהימן ומדויק נכון למועד הגשת הבקשה. בנוסף, מסרנו לידכם פילוח הוצאות מתאים, לרבות שיוך הוצאות לפעילות מחקר ופיתוח, שיוך גיאוגרפי ושיוך לפי מטבע, לתקופת הבדיקה.

6. מסרנו לידכם דו"חות תמחיר שכר לתקופות אשר ביקשתם ובהם מידע מלא, עדכני ומהימן, על עלות השכר כפי שדווחה לרשות המיסים. נכון למועד הגשת הבקשה, אין לחברה חובות (מעבר לחודש השוטף) בגין שכר לעובדיה (לרבות על בסיס חשבוניות) או חובות בגין תשלום נילווה לשכר לעובדיה, לרשות המיסים, לביטוח לאומי ולקופות (תשלומי חובה). 

7. מסרנו לידכם דו"חות ופירוט של מקורות מימון קיימים וצפויים, וכן תזרימי מזומנים צפויים ומפורטים, המציגים מידע שלם, מהימן ומבוסס על נתוני אמת והערכותינו העדכניות ביותר ליום הגשת הבקשה הן ביחס לחברה והן ביחס לתאגידים קשורים שצוינו בבקשה זו. בנוסף, אנו מצהירים כי ככל שמוצגים בבקשה מקורות מימון עתידיים/צפויים, של החברה ושל תאגידים קשורים שצוינו בבקשה זו, הללו מבוססים על מקורות מהימנים, הסכמים קיימים או הערכות ריאליות ועדכניות ביותר נכון למועד הגשת הבקשה.

8. לא בוצעו עסקאות עם צדדים קשורים הקשורות להוצאות הכלולות בבקשה זו, ואם בוצעו, ניתן בגינן גילוי מלא כולל צירוף אסמכתאות רלוונטיות במסגרת הגשת הבקשה.

9. חברתנו ותאגידים קשורים שצוינו בבקשה זו רשומים אצל רשויות המס הרלוונטיות ומנהלים ספרים כדין. פעילות החברה ותאגידים קשורים שצוינו בבקשה זו, לרבות תשלום שכר, נרשמו כדין בתקופה של לפחות 12 חודשים אשר קדמו לחודש הגשת הבקשה.

10. הצגנו את כל המידע, הנתונים והמסמכים הדרושים והידועים לנו נכון למועד הגשת הבקשה בשלמותם  ובהתאם לרשימת המסמכים הנדרשת כפי שפורסמה באתר רשות החדשנות.

11. לא התקבל ולא צפוי להתקבל מימון מגורמים אחרים, בגין הוצאות הכלולות בבקשה זו.

12. ידוע לנו, כי במידה ויתברר שמסרנו נתונים חלקיים ו/או לא נכונים כפי שידועים לנו נכון למועד הגשת הבקשה, יהיה עלינו להחזיר את מלוא המענק שניתן לנו במסגרתה.

הרינו מצהירים כי כל החתומים על הצהרה זו, מורשים לעשות זאת מטעם החברה, על בסיס החלטותיה.

_______________________________________
 [פרטי מנכ"ל- שם ותעודת זהות וחתימתו]

[bookmark: _Hlk37856345]_______________________________________
[שם נושא המשרה הבכיר ביותר בתחום הכספים, תארו וחתימתו]

_______________________________________[חותמת החברה]

